Diari Oficial de la Generalitat Valenciana


Sumari del DOGV 6820, del 17-07-2012 (2012/6769)

Notificació de l'inici de cancel·lació d'inscripció en el Registre de Contractistes i Empreses Classificades de la Generalitat. Expedient número C-9789-4753-I.
---------------------------------------------------------------------------------------------------------------------------------------------------------------

### Dades del document

Número de DOGV
:   6820

Data del DOGV
:   17-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6769


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'inici de cancel·lació d'inscripció en el Registre de Contractistes i Empreses Classificades de la Generalitat. Expedient número Y-4962-6649-X. [2012/6769]  
S'ha intentat la notificació expressa a l'interessat en data 29 de maig de 2012, registre d'eixida 16918, però esta no s'ha pogut realitzar. Per tant, en virtut dels terminis i procediments previstos en l'article 59.5 de la Llei 30/1992, de 26 de novembre, reguladora del Règim Jurídic de les Administracions Públiques i del Procediment Administratiu Comú, per mitjà d'este anunci se li notifica l'inici de la cancel·lació de la inscripció en el Registre de Contractistes i Empreses Classificades de la Generalitat.  
  
Interessat:  
Expedient núm. N-1757-6032-I  
Empresa: Autos Montalt, SA.  
NIF/CIF: V24646710.  
Domicili: c. Sant Vicent, núm. 118.  
Població i CP: València 46338.  
Ref. SUB/SCC/mv/at.  
Assumpte: notificació de l'inici de cancel·lació.  
  
Per acord de la Comissió de Classificació i Registres en la reunió de data 13 de juny de 2005, se li concedix la classificació com a contractistes de servicis amb vigència fins al 13 de juny de 2007, i s'inscriu l'empresa en la Secció Primera del Registre de Contractistes i Empreses Classificades.  
D'acord amb el que establix l'article 16.3 de l'Orde de 23 de maig de 2001 de la Conselleria d'Economia, Hisenda i Ocupació, modificada per l'Orde de 4 de juny de 2002, per la qual es dicten normes per a la classificació d'empreses per la Generalitat Valenciana i es regula el funcionament i la inscripció en el Registre Oficial de Contractistes i Empreses Classificades de la Comunitat Valenciana, les empreses classificades inscrites en la Secció Primera del Registre que a l'acabament de la vigència de la seua classificació no hagueren sol·licitat o obtingut la renovació, podran sol·licitar el canvi de la seua inscripció a la Secció Segona sense necessitat d'aportar novament els documents que consten en l'expedient, els quals es podran substituir per una declaració responsable de la seua vigència o de la no-modificació de les circumstàncies que acrediten, sempre que es donen estos supòsits. En cas contrari hauran d'aportar aquells que s'hagen vist modificats o que actualitzen les circumstàncies acreditades en estos.   
De conformitat amb l'article 24.3 de l'Orde de 23 de maig de 2001, de la Conselleria d'Economia, Hisenda i Ocupació, modificada per l'Orde de 4 de juny de 2002, per la qual es dicten normes per a la classificació d'empreses per la Generalitat Valenciana i es regula el funcionament i la inscripció en el Registre Oficial de Contractistes i Empreses Classificades de la Comunitat Valenciana, es posa de manifest l'inici d'expedient de cancel·lació de la inscripció per pèrdua de la condició d'empresa classificada, i se li concedix un termini de 10 dies comptadors des de l'endemà a la recepció d'esta notificació perquè al·legue o presente els documents que estime pertinents.  
I perquè servisca de notificació a l'interessat s'expedix este edicte.  
  
  
València, 22 de juny de 2012.- La subsecretària: Carmela Cots Soler.